CELEX: 62010TN0406
Language: mt
Date: 2010-09-15 00:00:00
Title: Kawża T-406/10: Rikors ippreżentat fil- 15 ta’ Settembru 2010 — Emesa-Trefilería u Industrias Galyca vs Il-Kummissjoni

6.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 301/55
            
         Rikors ippreżentat fil-15 ta’ Settembru 2010 — Emesa-Trefilería u Industrias Galyca vs Il-Kummissjoni
   (Kawża T-406/10)
   ()
   2010/C 301/87
   Lingwa tal-kawża: l-Ingliż
   
      Partijiet
   
   
      Rikorrenti: Emesa-Trefilería, SA (Arteixo, Spanja) u Industrias Galyca, SA (Vitoria, Spanja) (rappreżentanti: A. Creus Carreras u A. Valiente Martin, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-deċiżjoni kkontestata sa fejn taffettwa lir-rikorrenti;
            
         
               —
            
            
               sussidjarjament, tannulla jew tnaqqas il-multa imposta fuq ir-rikorrenti;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Permezz tar-rikors tagħhom, ir-rikorrenti jitolbu l-annullament parzjali tad-Deċiżjoni tal-Kummissjoni C(2010) 4387 finali, tat-30 ta’ Ġunju 2010 fil-Każ COMP/38.344 — Azzar użat għall-prestressing, li fiha l-Kummissjoni kkonstatat li r-rikorrenti, flimkien ma’ impriżi oħra, kienu kisru l-Artikolu 101 TFUE u l-Artikolu 53 tal-Ftehim ŻEE billi pparteċipaw f’akkordju jew prattika miftehma fis-settur tal-azzar użat għall-prestressing fuq livell pan-Ewropew u/jew nazzjonali/reġjonali. Barra minn hekk, hija titlob l-annullament jew it-tnaqqis tal-multa imposta fuqhom.
   Ir-rikorrenti jressqu tliet motivi insostenn ta’ dan ir-rikors.
   L-ewwel nett, huma jsostnu li l-Kummissjoni kisret id-dritt fundamentali għal proċess quddiem qorti imparzjali skont l-Artikolu 6(1) tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali (KEDB) u l-Artikolu 47 tal-Karta tad-Drittijiet Fundamentali sa fejn il-multa ġiet imposta minn awtorità amministrattiva li għandha kemm setgħat ta’ stħarriġ kif ukoll setgħat ta’ sanzjoni.
   It-tieni nett, huma jsostnu li l-Kummissjoni rrifjutat illegalment li tagħti lir-rikorrenti tnaqqis fil-multa tagħhom taħt l-Avviż tal-2002 dwar il-kooperazzjoni (1), billi d-deċiżjoni tibbaża ruħha b’mod kunsiderevoli fuq provi li joriġinaw minn Emesa.
   Fl-aħħar nett, huma jsostnu li l-Kummissjoni rrifjutat illegalment li tagħti immunità parzjali lir-rikorrenti taħt il-punt 23 tal-Avviż tal-2002 dwar il-kooperazzjoni, minkejja l-fatt li Emesa pprovdiet provi deċiżivi li kellhom effett fuq it-tul u l-gravità tal-ksur.
   
      (1)  Avviż tal-Kummissjoni dwar l-immunità minn multi u tnaqqis f’multi f’każijiet ta’ kartell (ĠU Edizzjoni Speċjali bil-Malti: Kapitolu 8, Vol. 2, p. 155)